procesaur/Wiki.mk huggingface dataset:
Јозеф Гебелс

Паул Јозеф Гебелс (|Paul Joseph Goebbels; - ) — германски политичар и Министер за народна просвета и пропаганда за време на националсоцијалистичкиот режим од 1933 до 1945 година. Тој бил еден од најблиските соработници и најпосветените следбеници на Адолф Хитлер. Гебелс бил познат по неговото жестоко говорништво и страшниот антисемитизам. Добил докторска диплома од Хајделбершкиот Универзитет во 1921 година.
Откако нацистите дошле на власт во 1933 година, тој бил назначен министер за пропаганда. Еден од неговите први чекори била наредбата да се запалат сите книги напишани од Евреи или антинацистички автори, и ја зголемил својата контрола над секој извор на информации во Германија. По неговото назначување на таа функција, неговите напади врз германските Евреи се зацврстиле и кулминирале со Кристалната ноќ во 1938 година, првиот отворед погром од страна на нацистите.
Како голем поддржувач на војната, Гебелс направил сѐ што можел за да го подготви германскиот народ за огромен воен конфликт. До крајот на 1943, војната се претворила во огромна катастрофа за Силите на оската, но тоа само го охрабрило Гебелс да ја засили пропагандата, со тоа што ги повикал Германците да ја прифатат идејата за тотална војна и мобилизација. Гебелс останал во Берлин со Хитлер до самиот крај, а по Хитлеровото самоубиство, служел како канцелар на Третиот рајх, иако само за еден ден. Во неговите последни часови, Гебелс ѝ дозволил на жена му Магда да ги убие нивните шест дечиња. Бргу потоа, Гебелс и жена му извршиле самоубиство, тој со истрел од огнено оружје, а таа со отров.
1 Поврзано
* Националсоцијалистичка германска работничка партија
* Нацизам
* Членови на Хитлеровиот кабинет
Фредерик Лејтон

Фредерик Лејтон, Прв Барон Лејтон (|Frederic Leighton, 1st Baron Leighton); ( – ) — англиски сликар и вајар. Во неговите дела се прикажани историски, библиски и класични содржини.
1 Животопис
Лејтон е роден во Скарборо во семејство кое се занимавало со увоз-извоз. Се образувал во Универзитетската Колешка школа во Лондон. Потоа го стекнал правното образование во континентална европа, прво кај Едвард фон Штајнле, а потоа кај Џовани Коста. Кога бил во Фиренца, на возраст од 24 години, каде учел во Академијата на убави уметности, ја насликал поворката на Чимабуевата Богородица низ Борџо Алегри. Живеел во Париз од 1855 до 1859, каде ги запознал Енгр, Делакроа, Коро и Миле.
Во 1860 се преселил во Лондон, каде се поврзал со Предрафаелитите. Го проектирал гробот на Елизабет Барет Браунинг за Роберт Браунинг во Англиските гробишта во Фиренца во 1861. Во 1864 станал придружен член на Кралската академија, а во 1878 станал нејзин претседател (1878–96). Неговата склптура „Атлет како се бори со со питон“ (1877) се сметала за зачеток на ренесанса во современото британско вајарство, која се анрекувала Ново вајарство. Неговите слики ја претставувале Британија на Големата изложба во Париз во 1900.
Му било дадено витештво во Виндзор во 1878, а осум години подоцна бил прогласен за баронет. Тој бил првиот сликар кому му е доделено перство, на Новогодишната Почесна листа во 1896.; Лејтон починал следниот ден од ангина пекторис.
Бидејќи бил нежнет, по смртта, неговото баронство згаснало по постоење само еден ден; ова е рекорд на сте времиња. Неговата куќа во Холанд Парк, Лондон е музеј, наречен Лејтонова музеј-куќа. Во него има негови цртежи и слики, како и некои скулптури (меѓу кои и „Атлет како се бори со питон“).
1.1 Хронолошки преглед
* 1864 - Придружен член на Кралската академија
* 1868 - Академик на Кралската академија
* 1878 - Претседател на Кралската академија
* 1878 - Чиновник во Легија на честа
* 1886 - Прогласен за Баронет
* 1889 - Ја добива Римската награда за вајарство
* 1889 - Придружен член на Институтот на Франција
* 1896 - Прогласен за британски пер
2 Галерија
3 Поврзано
* Список на избрани дела од Фредерик Лејтон
* „Ромола“ – роман од Џорџ Елиот илустриран од Лејтон
* Академизам
* Англиска сликарска школа
* Список на британски сликари
Мала госпоѓица

Мала госпоѓица (португалски: Sinha Moça), е историска бразилска теленовела. Серијата е снимена во Бразил во текот на 2006 година, со 185 епизоди за бразилското население, и 140 за меѓународниот пазар. Серијата имаше одличен успех во терминот на кои се прикажуваат историски теленовели. Првата епизода од серијата достигна гледаност до 33% а последната 36%.
1 Синопсис
Дејството на серијата е сместено во 1887 година. Љубовна прииказна на Малата госпоѓица, ќерка на пуковникот Фереира, со младиот доктор Родолфо Фонтес, син на Д-р Фонтес, која ќе биде ставена на конец во текон на цела оваа новела. Малата госпоѓица и Родолфо се запознаваат на воз, после што завршиле студии, и се враќаат во градот Араруна. Како и Родофло, Малата госпоѓица исто така го дели политичкото уредување на Родолфо, и непрекинато го критизира својот татко, и го брани црнечкото население, кое во тоа време било злоставувано од страна на белците. Една ноќ, со помош на Родолфо, и помошта на луѓето кои делат исто мислење, Малата госпоѓица ги ослободува црнците, што предизвикува побуна во Араруна, посебно кај злобниот Барун. На другата страна на приказната, го имам Едимас (правилно име Рафаел) кој живее за уништување на злобниот Барун, неговиот вистински татко, кој го добил Рафаел во авантура со робинката Марија да Дорес. Пред тоа што бил продаден од страна на Барун, Рафаел бил голем пријател на Малата госпоѓица, уште од детството. После многу време што се враќа во градот, зема друго име, Димас, и станува десна рака на Августо, новинар, и се заљубува во неговата внука, Хулиана.
2 Улоги
Глумци Ликови
Дебора Фалабела, Мала Госпоѓица ( Марија дас Грасас Фереира )
Дантон Мело, Родолфо Гарсија Фонтес
Осмар Прадо, Коронел Хосе Фереира, Барао де Аранура
Патрисија Пилар, Кандида Фереира, Барао де Аранура
Ериберто Леао, Димас / Рафаел
Ванеса Џакомо, Хулиана
Карлос Вереза, Августо
Бруно Гаглиасо, Рикардо Гарсија Фонтес
3 Мала госпоѓица на Балканот
Хрватска: ХРТ
Михаил Земцов

Михаил Григорјевич Земцов (рус. ''Михаил Григорьевич Земцов'') (1688 – 1743) бил руски архитект кој работел во воздржаниот петробарокен стил, кој го научил од неговиот швајцарски соработник Доменико Трецини.
Во раниот период од кариерата, Земцов учествувал во проектирањето на Летниот дворец во Санкт Петербург и паркот во Петерхоф. Работел и на проектирањето на Кадрирошкиот дворец и парк во Талин (1718-25), сега церемонијална резиденција на претседателот на Естонија. Неговиот италијански дворец на Фонтанка (1726-28) бил срушен, а потоа преизграден неговиот Аничков дворец (1741-50).
Земцов бил назначен за еден од главните архитекти во руската престолнина во 1737. Завршил со работата на Рускиот правилник за изградба две години пред неговата смрт.
Двојно лице

Двојно лице (португалски: ''Duas Caras'') е драматична бразилска теленовела. Серијата во Бразил започна со прикажување на 1 октомври 2008 на местото на новелата Тропски рај. Но поради тешките теми и сцените кои не беа дозволени за под 12 години, новелата се премести за еден час подоцна во 21ч. Без разлика на секогаш тешките но реални теми на Агиналдо Силва, во кои се среќаваат расизмот, хомосексуалноста, дрогата, наркотиците... таа достигна неверојатен успех, и најавен е крајот на серијата за 30 мај 2008.
1 Синопсис
Адалберто Рангел се родил наречен Жувеналдо во една покраина во близина на Пернамбуко. Потребата да прехрани големо семејство, го натерало неговиот татко уште како мал да го продаде на Херможенес. Тој го прекрстил во Адалберто и го научил како да ги измамува луѓето.
По много години, Адалберто, веќе маж, е присутен на една ужасна несреќа. Откако ќе види еден мртов брачен пар, наоѓа многу долари до нив, документи и слика од една девојка, Марија Паула, веројатно ќерка на парот, наследничка на големо богатство. Во тој момент, Адалберто се решава да го направи неговиот најголем потег.
Во малиот град Пасаредо, Марија Паула ја прима веста за смртта на нејзините родители од страна на Адалберто. Очајна од тага, таа единствено наоѓа утеха во заводникот Адалберто. Наивна и изгубена, Марија Паула ја прифаќа грижата на овој човек, и покрај тоа што сите се сомневаат во него. За кратко време, таа му се предава, и на крај се венчаваат. Мислејќи дека ќе формира семејство, Марија Паула горчливо се изненадува: Адалберто и го украл целото богатство. Таа сака да го најде и да му се одмазди, заедно со нејзиниот син, кој Адалберто не ни стигна да го запознае. Тогаш, Марија Паула оди во Саун Пауло, каде што почнува една нова етапа; таа се претвора во силна и борбена жена.
Адалберто, сега милионер, оди во Рио де Жанеиро каде што купува фабрика и се претвора во почитуван граѓанин. За тоа, тој го остава зад себе своето минато и повторно го менува своето име, а овој пат, и неговото лице – не може да ризикува некој да го препознае. По неколку хируршки зафати, со комплетно променето лице, се појавува новиот идентитет: Маркони Ферасо.
2 Улоги
* Карактеризација на ликовите
Глумци Ликови
Далтон Виг, Адалберто Рангел / Маркони Ферасо
Марјорие Естиано, Марија Паула Фонсека до Насцименто
Алине Мораес, Марија Силва Барето Песоа де Мораес
Сузана Виеира, Бранка Барето Песоа де Мораес
Антонио Фагундес, Фереира дос Сантос
Хосе Вилкер, Франциско Масиеира
Рената Сора, Селија Мара де Андраде
Дебора Фалабела, Жулија Кероз Барето
Бибер и чоколадо

Бибер и чоколада (португалски: Chocolate com Pimenta), е романтична историска бразилска теленовела. Серијата е снимена во Бразил во текот на 2003 / 2004 година, со 203 епизоди за национално ниво и 170 епизоди за меѓународен пазар. Првата епизода достигнала гледаност 37% а последната епизода ја гледале 43% од населението.
1 Синопсис
Приказната се одвива во почетокот на 20 години од 19 век. Младата девојка Ана Франциска после смртта на нејзиниот татко, заминува да живее кај нејзината баба и остатокот на фамилијата во мал бразилски град Вентура. Ана таму оди на училиште, но сите ја навредуваат бидејќи е неугледна. Ана се заљубува во големиот заводник Данило, и сонува како еден ден ќе се ожени за него. Данило веќе долго време е во врска со заносната Олга, која е сигурна дека Данило ќе се ожени со неа, но не ни помислува дека Даниело презира брак и не сака никогаш да се ожени со неа. Олга постојано го заведува Данило и ќе го натера пред сите да ја навреди Ана Франциска, како би била сигурна дека Данило нема да има ништо со неа. Данило и го скршува нејзиното срце. Но, пред тоа, Ана спиела со Даниело, и останала бремена. Стариот газда на фабриката “Бонбон” се заљубува во Ана, и и го понудува своето презиме и прилика тој да го одгледа нејзиното дете. Ана одлучува да се венча за стариот Лудовико и отпатува со него во Аргентина. Седум години подоцна, Ана се враќа во Вентура, сега станала ладна и пресметлива дама од високата класа, многу е богата, но и убава. Лудовико умрел и и го оставил нејзе целото богатство. Ана е одлучна во намерата да им се одмазди на сите кои ја навредиле, да ги уништи сите бидејќи никогаш не заборавила што и направиле Данило и Олга пред многу години.
2 Улоги
Глумци Ликови
Марија Шименез, Ана Франциска Маријадо да Силва Канто е Мело Албукерке
Мурило Бенецио, Данило Родригес Албукерке
Присцила Фантин, Олга Гонцалвес Лима Пеиксото
Елизабет Савала, Језебел Канто е Мело
Дрика Мораес, Марсија Маријано де Силва е Силва
Марсело Новаес, Тимотео Маријано де Силва е Силва
3 Интернационално издание
# I´m in the Mood for Love - Rod Stewart
# Everytime We Say Goodbye - Steve Tyrell
# Hey There - Bette Midler
# (Somewhere) Over the Rainbow - Luiza Possi
# In the Mood - Glenn Miller
# Puttin´on the Ritz - Fred Astaire)
# Night and Day - Ella Fitzgerald
# Mack the Knife (Moritait) - Louis Armstrong
# Stormy Weather (Keeps Rainin´all the Time) - Etta James)
# Lover - John Williams & Boston Pops Orchestra
# Chocolate Waltz - The John Windsor Company
# Good Old Times - Swinging Jellys
# Curly Little Girl - Charlie Robins Band
4 Бибер и чоколадо на Балканот
Србија: Тв Кошава Бугарија: Евроком Црна Гора: РТЦГ Босна и Херцеговина: БХТ1
Дански јазик

име= Дански јазик
Дански јазик — еден од северните германски јазици (или скандинавски јазици), подгрупа на германската гранка на индоевропските јазици. Го зборуваат околу 6 милиони луѓе, главно во Данска, а го зборуваат и 50.000 Данци во северните делови на Шлезвиг-Холштајн во Германија, каде што има статус на малцински јазик. Данскиот јазик е исто така службен јазик и задолжителен училиштен предмет во данските територии на Гренланд и Фарските Острови, коишто сега имаат ограничена самостојност. Во Исланд и Фарските Острови, данскиот, покрај англискиот, е задолжителен странски јазик во училиштата. Во Северна и Јужна Америка, постојат данско-јазични заедници во Аргентина, САД и Канада.
Мост

Мостот е конструкција изградена за премостување на природните и вештачките препреки. Целта на мостот е да овозможи преминување на луѓе, коли, возови итн. Мостот може да биде направен од различни материјали. Првите мостови биле правени од дрво.
Градењето на мостови започнало уште во далечната древност и го следело развојот на општеството и напредокот во различните области на техниката. Првите мостови биле всушност паднати дрвја над потоци коешто било употребено како идеја за градење на дрвени мостови, а во понатамошниот развој се граделе мостови и од камен, а потоа и од метални конструкции.
Еден од најпознатите мостови во Македонија е Камениот мост во Скопје.
1 Мостот како тема во уметноста и во популарната култура
1.1 Мостот како тема во книжевноста
* „По мостовите“ — песна на македонската поетеса Николина Андова од 2013 година.* „Мостот на Жепа“ (српски: ''Most na Žepi'') — расказ на југословенскиот писател Иво Андриќ.* „Мостот на Дрина“ (српски: ''На Дрини ђуприја'') — роман на Иво Андриќ.* „Деветстотини деведесет и осум пати“ — кус расказ на австрискиот писател Томас Берхнард од 1978 година.* „Мост“ — песна на југословенскиот поет Мак Диздар.* „Еленот и мостот“ — расказ за деца на македонскиот писател Киро Донев од 2013 година.* „Радин мост“ — расказ за деца на Киро Донев од 2013 година.* „Мост“ — песна на францускиот поет Виктор Иго.* „Мостот“ — поема на македонскиот поет Блаже Конески.* „Бруклинскиот мост“ (руски: ''Бруклинскиҋ мост'') — песна на рускиот поет Владимир Мајаковски од 1925 година.* „Мајсторот и мостот“ — песна на македонскиот поет Анте Поповски.* „Камениот мост“ — збирка поезија на чешкиот поет Јарослав Сајферт од 1944 година.* „Лондонскиот мост“ — книга на францускиот писател Луј-Фердинанд Селин од 1964 година.* „Мост“ — песна на полскиот поет Леополд Стаф.* „Луѓе на мостот“ — песна на полската поетеса Вислава Шимборска.
1.2 Мостот како тема во музиката
* „Мост“ — песна на македонската музичка група Анастасија од 1998 година.* „Мостот“ (англиски: ''The Bridge'') — песна на американскиот пејач Скот Вокер (''Scott Walker'') од 1968 година.* „Мост ми ѕидаа девет мајстори“ - фолк песна на Васка Илиева.* „Мостот“ (англиски: ''The Bridge'') — композиција на американскиот џез-музичар Сони Ролинс (''Sonny Rollins'') од 1962 година.* „Мостот преку немирната вода“ (англиски: ''Bridge Over Troubled Water'') — песна од истоимениот албум на американското дуо Пол Сајмон и Арт Гарфанкел од 1970 година.
2 Галерија
3 Наводи
new:ज्याभः
Јазично семејство

Јазично семејство е поим што се користи во лингвистиката да се означи група јазици кои се генетски поврзани и потекнуваат од еден заеднички прајазик. Името потекнува од моделот „јазично стебло“ од историската лингвистика, каде се прави метафора меѓу сродноста на јазиците и сродноста на луѓето.
Според податоците на Ethnologue од 2009 година, во светот има 6.909 живи јазици. Еден јазик се определува за „жив“ ако истиот се користи како основно средство за општење кај одредена група на луѓе. Точниот број на живите јазици во светот варира од 5.000 до 10.000, во зависност од тоа што се подразбира под дефиницијата „јазик“ и како да се класифицираат дијалектите. Покрај живите јазици, постојат голем број на мртви и исчезнати јазици.
1 Структура
Едно јазично семејство е филогенска единица, што значи, сите членови потекнуваат еден заеднички предок и сите потомци од тој заеднички прајазик се вметнати во семејството. Сепак, секоја класификација на јазиците може да се нарече „семејство“. Така на пример имаме јазично семејство индоевропски јазици, но и подгрупите на ова јазично семејство можат да се означат како семејства, односно, словенско јазично семејство, германско јазично семејство, романско јазично семејство итн.
Јазичното семејство може да биде поделено на помали филогенски единици, често наречени „гранки“ на семејството, бидејќи историски и традиционално јазичното семејство се претставува како дрво (лоза). Така на пример, туркиските јазици, угрофинските јазици, монголските јазици и тунгуските јазици се гранки на уралското јазично стебло.
2 Останата класификација
;Изолирани јазици
Повеќето од светските јазици се дел од едно од јазичните семејства. Тие јазици кои немаат сродни или поврзани јазици се наречени изолирани јазици. Изолираните јазици сочинуваат свое посебно јазично семејство. Таков изолиран јазик на пример е баскискиот јазик. Сепак и во рамките на едно јазично семејство има изолиран член, како што е ерменскиот јазик во индоевропските јазици. Општо гледано, јазичарите сметаат дека и изолираните јазици имаат сродни јазици, но временската разлика е толку голема што тешко е да се реставрира изумрениот сроден јазик.
;Јазичен контакт
Мешаните јазици настануваат кога два јазика стапуваат во контакт и со тек на времето се добива нов јазик, кој е мешавина на двата природни јазика. Ваквите јазици се класифицираат во посебни семејства наречени мешани јазици како што се креолските и пиџините. Како пример за мешаните јазици се хаитскиот креолски јазик или ток писин.
3 Поврзано
* Список на јазични семејства
* Јазичен сојуз
* Дијалектен континуум
Синагога

Синагога или авра — еврејски молитвен дом. Зборот означува собрание (од грчки: συναγογε синагоге - хебрејски: Beit Knesset (בית כנסת).
Главната улога на синагогите е заедничка молитва, и покрај тоа што е поврзана и со приватни или лични молитви.
Кога станува збор за уметност и архитектурата на синагогите, Евреите својот живот го прилагодувале надвор од храмот. Тоа е своевидно отстапување од колективната религија, од најрано време, спрема поединечната религија на синагогата, којашто би можела да биде проширена во сите земји и сите заедници.
Сѐ до модерно време, синагогата е седиште на еврејското искуство. Со либералните тенденции, настапиле разни иновации во синагогите.
За разлика од христијанската црква, на пример, синагогата не е храм, бидејќи според јудаизмот има еден единствен храм – денес непостоечкиот Соломонов храм.
Синагогата е место каде што верниците се собират на секој свет ден. Богослужба во строга смисла не се спроведува, но се исполнуваат ритуали, се произнесуваат молитви, се читаат проповеди. Богослужбата е можна ''само'' во храмот на Соломон.
Интересна е местоположбата на синагогите, бидејќи според талмудските верувања, во саботниот ден (којшто е неработен) е дозволено човек да измине 800 стапки. Во врска со тоа, во минатото синагоги се граделе онаму каде што во близина има компактно еврејско население.
Архитектурата на синагогата варира според местото и државата во којашто е градена. Една од најзабележителните градби се наоѓа во Шпанија.
Латиница

Латиница е назив за писмото со коешто се служеле старите Римјани, како и за писмата изведени од него. Латиницата постои во неколку верзии коишто имаат од 20 до 40 букви коишто можат да бидат ''мали'' и ''големи''. Големи букви секогаш се употребуваат на почетокот на секоја реченица, како и за пипување на одредени зборови во зависност од соодветниот јазик. Се пишува од лево на десно.
Денес латиницата е најупотребуваната азбука во светот.
Во современиот англиски јазик се употребуваат следните букви:
Големи букви
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z
Мали букви
a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z
Панамски Канал

Панамски Канал — вештачки канал што се наоѓа во најјужниот дел на Панама и ги поврзува Тихиот и Атлантскиот Океан, а ги разделува Северна и Јужна Америка. Градењето на каналот бил еден од најголемите и најтешки инженерски проекти во историјата. Неговото прокопување имало огромно влијание врз морепловството помеѓу двата океана, скратувајќи ја долгата и опасна рута.
Панамскиот Канал е со должина од 81,6 км, длабок е 12,5 м и широк 150 м.
1 Историја
Градењето на каналот отпочнало во 1879 година од стана на Франција. Во 1903 година е потпишан договор помеѓу Панама и САД за користење на каналот од стана на САД и тоа овозможило каналот да биде завршен во 1914 година.
За изградбата на каналот се потрошени вкупно 390 милиони долари, кои денес имаат вредност на 400 милијарди долари. Во текот на градењето на каналот вкупно 5609 работници го загубиле својот живот.
Од неговото отвoрање во 1920 година, каналот претставува голем успех, и продолжува да биде главен фактор во меѓународниот бродски транспорт. Секоја година низ каналот поминуваат околу 14.000 брода, носејќи повеќе од 205 милиони тони товар. До 2002 година, низ каналот вкупно поминале околу 800.000 брода. Најнормално поминување низ каналот од страна на товарен брод трае околу девет часа.
По Втората светска војна, односите помеѓу САД и Панама се заладени. Расте незадоволството кај народот на Панама што тие немаат право на бенефициите од каналот. Тоа води до преговори помеѓу двете држави и во 1977 година е потпишан договор помеѓу САД и Панама за постепено враќање на суверенитетот на каналот од САД на Панама. Целосна контрола врз каналот, Панама воспоставува на 31 декември 1999 година.
Сухој Суперџет 100

:''За други употреби, видете Суперџет (појаснување)''.
Сухој Суперџет 100 е демејство на регионални патнички авиони во категоријата од 75 до 95 седишта. Суперџетот 100 ќе се произведува од руската воздушна компанија Сухој во нивниот цивилен отсек, од кој Финмеканика поседува 25%.
Суперџетот 100 порано се нарекувал Сухој Руски регионален авион (Самолёт Российский Региональный Сухого), или „Сухој РРА“. Името било променето на 17 јули 2006.
Авионот бил откриен на аеродромот Џемги, Комсомолск на Амур на 26 септември 2007.
1 Порачки и опции
Датум, Авиокомпанија, Пристигнување, ТИП
Суперџет 100-75, Суперџет 100-95, Опции
22 ноември 2005, Financial Leasing Company, 2009, 10, 10
7 декември 2005, Аерофлот, ноември 2008, 45, 20
9 декември 2006, ЕрЈунион, ?, 15, 15
19 декември 2006, Далавија, ?, 6, 4
4 март 2007, Трансаеро, ?, 10, 12
14 јуни 2007, ИтАли Ерлајнс, 2009, 10, 10
14 септември 2007, Армавија, 2008, 2, 2
Заедно, 15, 83, 73
Вкупно:, 98
Ер Франс , Луфтханза , САС и Иберија , УТаир Ејвиејшн се потенцијални купувачи.
С7 Ерлајнс (поранешна Сибир) беше првата авиокомпанија која нарача 50 Суперџета и 20 опции на истото летало, но подоцна ја откажа порачката со оглед на тоа што новите спецификации на леталото не се совпаѓаат со нивните побарувачки.
Далавија е близу до финализирање на зделка со цел да се добие до 25 Сухој Суперџета 100 за употреба на регионални рути на рускиот далечен исток. Финализирањето на зделката е одложено поради разговорите со Аерофлот околу потенцијално спојување и формација на нова далеку-источна дивизија на Аерофлот. Далавија веќе порачале 6 ССЏ.
2 Поврзана содржина
2.1 Слични летала
* Ембраер Е-Џетс
* Бомбардир ЦРЏ700/900/1000
Јагелонска библиотека

Библиотека Јагелонска (полски: ''Biblioteka Jagiellońska'') — главната библиотека на Јагелонскиот Универзитет која заедно со Медицинската Библиотека Колегиум Медикум и другите помали библиотеки е во состав на информативниот систем на Јагелонскиот Универзитет во Краков. Библиотеката е една од најголемите во Полска.
Библиотечниот фонд изнесува 6,603,824. Библиотката има сопствена колекција на стари ракописи. Задача на библиотеката е и документацијата и средувањето на нелегалните текстови од времето на социјализмот.
1 Историја
Историјата на библиотеката е директно поврзана со историјата на Јагелонскиот Универзитет, па од таму за датум на нејзино основање се смета 1364 година. До денес се зачувани кодексите користени во XIV век. Долг период даровите од професореите и учениците библиотеката ги собираше во посебни оддели и колегиуми. Најголемиот дел од нив, пред сè од областа на теологијата и слободните уметности, се наоѓање во Колегиум Мајус. Таму исто така по реновирањето во XV и XVI век библиотеката доби посебни соби. До 1940 година зградата Колегиум Мајус беше седиште на Јагелонската Библиотека.
Во XVI фондот на библиотеката постојано се зголемуваше сè до XVII и XVIII век кога се појави криза. На спас на библиотеката и на универзитетот им дојде Хугон Колонтај од Народната Комисија за Образование. По негова иницијатива целиот фонд на библиотеката беше собран на едно место и библиотеката пеше претворена во јавна и универзитетска. Исто така на библиотеката и беше доделена парична помош за одржување на фондот од 1926 ракописи и 32 000 книги во тоа време.
Периодот на поделбата на Полска не беше добар ни за библиотеката. Но и покрај тоа се успеа да се доградат нови простории и да се уреди библиотечниот фонд. Подемот на библиотеката во XIX и XX век е заслуга на Карол Естрајхер, творецот на Полската Библиографија, кој се грижеше пред сè за зголемување на бројот на книги на полски јазик.
Поплава

Поплава е природна појава (непогода), којашто се појавува заради високиот водостој во реките и езерата, поради што водата се прелива или излива од коритата и го поплавува околното подрачје. Причините што водат до висок водостој во реките и езерата се најчесто топење на снегот, обилни врнежи од дожд или некоја голема бура, попуштање на брана и сл.
1 Поделба
Според начинот и брзината со која се формира бранот, поплавите се делат на три групи:
* Мирни поплави, кои најчесто се случуваат на големите реки и кај кои е потребно 10 или повеќе часови да се формира поголем бран.
* Буични поплави, кои најчесто се појавуваат кај планинските реки, каде голем воден бран се формира за помалку од 10 часа.
* Ненадејни поплави, кај кои водниот бран се формира веднаш, а се случуваат кога ќе дојде до рушење на брана.
2 Последици
Вообичаени ефекти што се појавуваат при поплави се материјални штети, жртви, снабдување со вода и храна итн.
* Материјални штети: Зградите и другите објекти се оштетуваат од надојдените води. Исто така се возможни и појави на лизгање на земјиштето.
* Жртви: Луѓето и добитокот умираат од давење или од појавите на зарази и епидемии.
* Снабдување со вода: При поплави најчесто доаѓа до контаминација на чистата вода за пиење.
* Житарки и снабдување со храна: Поради поплавите може да дојде до оштетување на сите посеви на житарките.
3 Заштита од поплави
Најчесто крај реките што се склони за излевање се градат најразлични одбранбени механизми што се користат во случај на поплава. Такви механизми се: насипи, брани, одводни канали, резервоари, крајбрежни ѕидови.
4 Поплавата како тема во уметноста и во популарната култура
* „Поплава“ - кус расказ на македонскиот писател Драган Георгиевски од 2013 година.* „Поплава“ — песна на македонскиот поет Матеја Матевски.* „Полава“ - кус расказ на македонскиот писател Митко Маџунков од 1984 година.* „Поплавена земја“ (англиски: ''Floodland'') - албум на британската рок-група Систерс оф мерси (''The Sisters Of Mercy'') од 1987 година.* „Поплава I“ (англиски: ''Flood I'') - песна на Систерс оф мерси од 1987 година.* „Поплава II“ (англиски: ''Flood II'') - песна на Систерс оф мерси од 1987 година.
Мајк Зафировски

Мајк Зафировски (роден 14 ноември 1953) е познат светски стопанственик, со македонско етничко потекло кој живее и работи во САД.
Роден е во Скопје во 1954 година, а заедно со своето семејство во САД се преселил во 1969 година, во сојузната американска држава Охајо. Високото образование го стекнал на универзитетот „Единборо“ во Пенсилванија, каде и докторирал. Кариерата ја започнал во американската компанија „Џенерал Електрик“. Извршувал високи менаџерски функции во повеќе големи светски компании како „Боинг“, „Моторола“, „Нортел“, а од 2007 година е советник на американскиот претседател Џорџ Буш за безбедност во телекомуникациите и технологијата.
Добитник е на „медалот на честа“ во 2004 година. Мајк Зафировски заедно со повеќе други македонски стопанственици од дијаспората е носител на проектот „Македонија 2025“ кој има за цел да го поттикнува економскиот развој и привлекувањето на странските инвеститори во Република Македонија. Мајк Зафировски е женет и е татко на три сина.
Данска и норвешка азбука

Данската и норвешката азбука се поставени врз основа на латинската азбука и се состојат од следниве 29 букви од 1955 (норвешката од 1917):
Големи букви
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z, Æ, Ø, Å
Мали букви
a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z, æ, ø, å
:
Буквите c, q, w, x и z се користат само во странски зборови. Исто така, има и некои скандинавски презимиња што содржат некои од овие букви.
Надморска височина

Поимот надморска височина се однесува на височината измерена над земјата односно алтитуда и односот на просечната височина на морето (морско ниво).
Кога се опишуваат географски објекти, како што се планина, топографски карти, висини кои се означени со изохипса, тие се опишуваат преку метричката мерка - метар.
Заради нестабилноста на височината на морето, заради плимата и осеката, не е возможно апсолутно да се определи височината на сите објекти на планетата. Затоа се користи некоја поблиска референтна точка чика висина е мерена во подолг временски период и е константна.
Добромир Хрс

Добромир Хрс — средновековен македонски владетел на областа околу денешниот град Струмица, со центар во Просек, околу денешниот град Демир Капија.
1 Осамостојување
Почетокот на владеењето на византискиот цар Исак II Ангел (1185-1195) е време кога новонараснатите феудални моќници ќе прераснат во значаен политички фактор. Голем дел во слабеењето на централната византиска власт имале и норманските навлегувања на Балканот, кои ќе обезбедат плодни услови за осамостојување на некои феудалци од разлабавената централна власт. Еден од нив бил и Добромир Хрс кој бил активен во централниот дел на Македонија. На почеток Хрс располагал со 500 вооружени луѓе и одржувал мирни односи со цариградскиот двор. Во 1189 година крстоносците на чело со светиот римски цар Фридрих I Барбароса (од Третиот крстоносен поход) навлегле на Балканот, на тоа се надоврзале и српските власти при што успеале од Византија да ѝ го преземат и градот Скопје, сета таа мешаница Хрс ќе је искористи да се осамостои во струмичката област. Како владател на тој дел тој успеал дури да стапи во контакт и со Фридрих, при што и делегација од Крстоносците му била во официјална посета на дворецот. После заминувањето на крстоносците од Балканот, Хрс бил затворен, но за брзо време бил помилуван.
2 Опсадата на Просек
За време на Алексиј III Ангел (1195-1203), Хрс повторно се осамостојува во Струмица, и го освојува градот Просек кој бил со извонредна положба во демиркаписката клисура на левиот брег на Вардар. Во својата нова база Просек откако обезбедил доволно оружје и намирници презел голем поход при што неговата територија ја проширил на запад и југ до Прилепската тема (тема е административна област), на север до Скопје, на исток до Малешевијата, до Мородвизд и на југоисток до Струмица. На својата територија ги укинал византиските закони и вовел свои. После катастрофалниот пораз што и го нанел Хрс на Византија 1199 кај Просек, византискиот цар се согласил на безусловен мир, при што му била признаена власта над Струмица и Просек и бил назначен за жупан над истите. Својата власт ја зацврстил и со брак со ќерката на византискиот протостратор Маноил Камиц. Со овој чин Хрс на свое (самостојно) располагање ја имал речиси цела централна Македонија. После апсењето на неговиот дедо Маноил од страна на Бугарите, Хрс повторно ги заладил односите со визнатискиот двор бидејќи не сакал да плати откупни на за истот на бугарските власти. Хрс со свои средства го ослободува и презема одмаздички акции во делот на Пелагонија, при што движејќи се на југ успева да продре до Тесалија и да иницира востание во Елада кое резултирало со отклонување на пелопонез од византиската власт. Гледајќи ја сериозноста Византија ја мобилизирала речиси целата војска и на Хрс и неговиот дедо Маноил Камиц им задале голема контраофанзива при што за кратко време војниците на Хрс биле приморани да се повлечат во Просек. Целата територија на Хрс веќе била повторно во рацете на Византијците. 1201 византиските војски ја зазеле Струмица. Хрс бил сега потиснат во изолираниот Просек, но успева некако со своите телохранители да се извлече, при што понатака му се губи секаков траг.
7 октомври (починале)

1849, Едгар Алан По — американски поет
1894, Оливер Вендел Холмс — американски писател
1904, Димитар Цанко — македонски преродбеник
1959, Марио Ланца — американски тенор и филмска ѕвезда.
1985, Христо Андонов Полјански — македонски историчар, ректор на Универзитетот „Кирил и Методиј“ во Скопје.
1997, Јанез Врховец — српски и југословенски глумец.
2012, Мерсад Бербер — босански сликар.
2025, Халид Бешлиќ — босански фолк-пејач.
7 октомври (настани)

1492, Кристофер Колумбо ја одминува Флорида при промена на курсот.
1506, Папата Јулиј II и Франција ја окупираат Болоња.
1769, Англискиот истражувач Џејмс Кук го открива Нов Зеланд.
1840, Вилем II станува крал на Холандија.
1886, Шпанија го укинува ропството во Куба.
1931, Направена првата инфрацрвена фотографија во Рочестер, Њујорк.
1943, Кај кумановското селото Драгоманце кумановскиот партизански одред води битка против четниците. Загинале 9 четници, а 5 преминале во партизани.
1991, Европската Заедница ѝ става ултиматум на Југославија за 24 часа да ги прекине воените дејствија на ЈНА, заканувајќи се со економски санкции.
1993, Основана Агенцијата за трансформација на претпријатијата со општествен капитал.
Вестминстер (град)

Град Вестминстер (англ. ''City of Westminster'') е околија (''borough'') во Лондон, Англија со статус на град. Се наоѓа западно од Сити и северно од реката Темза, и обликува дел од Потесен Лондон и најголем дел од лондонското централно подрачје.
Во градот спаѓа речиси сет лондонски Западен Крај и седиштето на владата на Обединетото Кралство, со Вестминстерската палата, Бакингемска палата, Вајтхол и Кралските Судови.
Во 1965 оваа околија била создадена од некогашниот региони Метрополска околија Св. Мерилебон, Метрополитенска околија Падингтон и помалиот Град Вестминстер. Покрива многу поголем простор од првичниот Вестминстер.
1 Демографија
Околијата брои 198,779 жители, но некои проценки велат 220,000. 73% од населението е бело, 4% црни Африканци 3% индици. 35% од домаќинствата го поседуваат станот во кои живеат.
2 Политика
Градот се дели на 20 кварта.Советот е составен од 48 Конзервативци и 12 Лабуристи.
3 Окрузи
Градот Вестминбстер ги покрива следниве окрузи сосема или делумно:
* Бејзвотер
* Белгравија
* Вестборн Грин
* Вестминстер
* Западен Крај
* Ковент Гарден
* Краличин парк
* Лисонов забел
* Мајданска долина
* Мејфер
* Мерилебон
* Милбенк
* Најтсбриџ
* Падингтон
* Пимлико
* Сент Џејмсес
* Сент Џонс Вуд
* Сохо, со Кинеската четврт
* „Тиатерленд“
* Фицровија
* Хајд Парк
* Холборн
4 Знаменитости
:''Видете Список на туристички атракции во Град Вестминстер''
Во Вестминстер се наоѓаат многу од лондонските атракции. Некои од нив се Бакингемската палата, Вестминстерската палата (Домови на Парламентот) и Големиот Бен и блиската Вестминстерска опатија.
4.1 Паркови и отворени места
:''Видете Вестминстерски паркови и отворени места''
Овие се Грин Парк, Хајд Парк, Кензингтонски градини, Регентов Парк и Сент Џејмсес Парк,
5 Сообраќај
5.1 Мостови
Овие се Челзиски мост, Катедрален мост, Хангерфордски мост, Гросвенорски мост, Ламбетски мост, Воксалски мост, Ватерлуски мост и Вестминстерски мост.
5.2 Главни железнички станици
Овие се Черинг Крос, Мерилебон, Падингтон и Викторија.
5.3 Лондонско метро
Градот Весминстер го опслужуваат 27 метро станици, и 10 од 12 подземни линии (Источнолондонската линија и Ватерлу и Сити се исклучоци).
6 Универзитети
* Капусот на Стренд на Кралевиот колеџ.
* Лондонска бизнис школа сместена во Регент Парк.
* Лондонска економска школа сместена во Алдвич.
* Кралска музичка академија сместена во Мерилебон Роуд.
* Вестминстерски универзитет сместен на три кампуса во околијата.
7 Галерија
8 Поврзано
* Вестминстер
* Лондонско метро
* Река Темза
* Река Вестборн
* Западен лондонски крај
8 октомври (починале)

1652, Џон Грејвс — англиски математичар.
1754, Хенри Филдинг — англиски писател.
1897, Алексеј Саврасов — руски уметник.
1967, Ернесто Че Гевара — јужноамерикански комунистички револуционер.
1970, Жан Жионо — француски писател.
1992, Вили Брант — западногермански политичар, претседател на Социјалдемократската партија на Германија.
2004, Жак Дерида — француски филозоф.
2024, Михаил Ренџов — македонски поет.
2025, Здравко Шотра — спрски и југословенски режисер.
Бела боја

Белата боја е основна неутрална боја, еквивалентна на белата сончева светлина и затоа од човекот се распознава претежно во светлината.
Една од двете основни неутрални бои во уметноста е белата. Од белата боја се произведуваат множество други бои, при што со смешувањето му со основните има способмост да ги осветлува. Доколку биде смешена со другата неутрална боја - црната ќе се образува друга неутрална вторична боја - сивата.
Белата боја настанува при мешање на црвената, сината и зелената боја.
Белата боја во нашето општество најчесто асоцира на веселба, свадба, невиност. За разлика од нас, кај Кинезите, на пример, белата боја ја претставува тагата, жалот и слично.
Хенриев закон

Во хемијата, Хенриев закон е еден од законите за гасови, формулиран од Вилијам Хенри. Гласи вака:
:''Ако гасот не стапува во хемиска реакција со растворувачот, тогаш неговата концентрација во растворот при константна температура е правопропорционален.'':<math>\ e^{p\,} = e^{kc\,}</math>
каде што:
:<math>p\,</math> делумен притисок на гасот врз растворот
:<math>c\,</math> концентрацијата концентрат на гасот во растворот
:<math>k\,</math> Хенриева константа, којашто има единици како L·atm/mol, atm/(дел од мол) или Pa·m<sup>3</sup>/mol.
Преку логаритмот на формулата, се добива една порационална формула:
:<math> p = kc \,</math>
Композитор

Композитор е личност која пишува музика. Терминот се однесува на некој кој пишува нотен текст врз основа на кој се изведува музика. Ова е и основната разлика помеѓу композитор и музичар.
Нивото на разлика помеѓу композиторите и музичарите исто така зависи од одредени параметри. На пример за време на класичниот музички период во Европа, функцијата на композитор и музичар не се разликувала драматично. Со текот на времето пишаните нотации на композиторите почнале да стануваат строго правило од кое музичарите не смееле да прават варијации.
8 октомври (настани)

451, Во Калцедонија започнал Четвртиот вселенски собор.
1600, Сан Марино го усвоил привиот пишан устав во историјата со што станал првата уставна република.
1793, Во Париз за јавноста бил отворен музејот „Лувр“ кој дотогаш бил кралски дворец.
1893, Вилхелм Конрад Рентген ги открил таканаречените рендгенски зраци.
1942, Втора светска војна: Почнало големото истоварување на сојузничките трупи во Африка. Главен командант на операцијата бил генералот Двајт Ајзенхауер.
1944, На Скопска Црна Гора, Шеснаесеттата македонска НО бригада по тридневни борби ги одби нападите на балистичките сили од правецот на село Орман - село Бразда, кои се обидуваа да ја заземат комуникацијата Скопје - Качаник и да го овозможат сообраќајот на германските сили.
1967, Во Боливија е убиен Ернесто Че Гевара. Тој со Фидел Кастро учествуваше во Кубанската револуција и стана симбол на современ револуционер меѓу младите на Европа и на двете Америки.
1979, Основана Галеријата на икони во Прилеп — една од најзначајните збирки на духовна уметност во Македонија.
1991, Собранието на Хрватска донело одлука за раскинување на државно-правните врски со СФРЈ со која Хрватска станала независна држава. Ден на независноста на Хрватска.
1995, Руската врховна воена команда најави дека ќе ги насочи своите јадрени ракети кон Полска и Чешка доколку овие две земји му се приклучат на НАТО.
2005, Катастрофален замјотрес во Кашмир, Пакистан. Официјално загинале 87.350 лица, но според некои проценки, бројот на жртвите може да е поголем од 100.000.
7 октомври (родени)

1576, Џон Марстон — англиски писател.
1748, Карл XIII — крал на Шведска.
1885, Нилс Бор — дански теоретски физичар, основач на теоријата на структурата на атомот.
1910, Ѓорѓи Абаџиев — македонски писател, публицист и историчар.
1914, Михајло Лалиќ — црногорски, српски и југословенски писател.
1932, Стеван Хорват — српски и југословенски борач во грчко-римски стил.
1951, Џон Кугар Меленкамп — американски рок-музичар.
1952, Људмила Туришчева — советска гимнастичарка.
1957, Фарук Хаџибегиќ — босански и југословенски фудбалер.
1960, Виктор Лазло — белгиски пејач.
1966, Кул Кит — американски рапер.
1967, Тони Бракстон — американска пејачка.
1968, Том Јорк — англиски рок-музичар, член на групата „Рејдиохед“ (''Radiohead'').
1973, Дида — бразилски фудбалски голман.
1976, Сантјаго Солари — аргентински фудбалер и тренер.
1984, Мауро Сантамброџо — италијански велосипедист.
1987, Горка Изагире — шпански велосипедист.
1988, Диего Коста — шпански фудбалер со бразилско потекло.
1993, Раде Круниќ — босанскохерцеговски фудбалер.
1995, Линдон Дајкс — шкотски фудбалер.
1995, Петар Стојановиќ — словенечки фудбалер.
1996, Луис Капалди — шкотски поп-музичар.
1996, Гуљелмо Викарио — италијански фудбалски голман.
1998, Трент Александер-Арнолд — англиски фудбалер.
8 октомври (родени)

1789, Џон Раглс — американски политичар.
1864, Бранислав Нушиќ — српски комедиограф, сатиричар и критичар.
1892, Марина Цветаева — руска и советска поетеса.
1917, Валтер Лорд — американски писател.
1922, Нилс Лидолм — шведски фудбалер.
1928, Диди — бразилски фудбалер.
1939, Пол Хоган — австралиски глумец.
1949, Сигурни Вивер — американскаглумица.
1965, Мат Бјонди — американски пливач.
1965, Питер Грин — американски глумец.
1968, Звонимир Бобан — хрватски фудбалер.
1970, Мет Дејмон — американски глумец.
1978, Дарко Станиќ — српски ракометар.
1980, Роберт Вречер — словенечки велосипедист.
1980, Ник Канон — американски глумец.
1985, Бруно Марс — американски пејач.
1993, Габриње Мугуруса — шпанско-венецуелска тенисерка.
1993, Барбара Палвин — унгарски модел.
1997, Бен Вајт — англиски фудбалер.
1999, Ѓорѓе Петровиќ — српски фудбалски голман.
Јагуар Марк IX

Јагуар Марк IX (англиски: ''Jaguar Mark IX'') е голема лимузина од Јагуар, произведувана помеѓу 1959 и 1961. Го заменил претходниот Марк VIII, и не се разликувал по надворешен изглед. Овој пак, бил заменет од многу поголемиот Марк X.
Внатрешно, 3,8 L DOHC 6-цилиндричен праволиниски мотор го заменил претходниот 3,4 L мотор. Диск-кочниците на сите четири тркала и серво воланот сега биле стандардна опрема.
Во трите години биле произведени вкупно 10.005 примерока.
Моќта на возилото и неговите добри кочници за возило од тоа време, заедно со импресивниот изглед значи дека ова возило често се користи во класични кружни трки.
Овој автомобил е истакнат во филмот ''Вертиго'' од Алфред Хичкок.
1 Наводи
*
2 Галерија
Англиски хоноративи

Во англискиот јазик, хоноративот (''honorific'') е нешто кое се придодава на име, но не се користи на друго место. Примери: ''Mr'', ''Sir'', ''Mrs'', ''Dr'', ''Master''. Ова не е исто што и титула или функција (позиција) која може да се јави без името на лицето, на пр. ''the President'', ''the Earl'', и се поврзува со конкретна улога некаде, на пр. ''the US President'', ''Financial Director'', ''Earl of Rothesay''.
Постојат и многу хоноративни формки кои денес се користат само во класичниот говор, книжевноста, пиесите и некои специјални ситуации. Овие се ''Your highness'', често кон член на кралско семејство. ''Milord'' и ''milady'' за обраќање кон лорд и неговата сопруга. ''Your honour'' сѐ уште се користи, иако во посебни случаи (во САД, за судии и градоначалници на големи градови).
1 Употреба
* Mr.: mister - за мажи
* Mrs.: ( или ) - за жени, мажени и оние кои немааат звање, па тогаш ова се подразбира.
* Miss: miss - немажена жена.
* Ms.: ( или ) за жена без индикација на брачната состојба.
2 Поврзано
* Звање
Сахара

Сахара е пустина во северна Африка, која се простира на површина од околу 9.000.000 км<sup>2</sup>, со што е најголемата сува пустина во светот. Од плоштината на африканскиот континент зазема една третина. Нејзината големина е приближно 50 пати поголема од плоштината на САД. Името Сахара, според арапскиот изговор значи пустина(арап. صحراء арапски изговор), и се смета дека постои најмалку 3.500 години таква каква што е моментално денес.
Сахара е најголемата пустина во светот, и е распространета на териториите на Мавританија, Мароко, Алжир, Тунис, Либија, Египет, Судан, Чад, Нигер и Мали.
Најголем град кој е расположен на пустината Сахара е главниот град на Мавританија- Нуакшот.Пустината Сахара е едно од најсувите и најтоплите места во светот. Температурите достигнуваат и до 56 степени на сенка, а средното количество на врнежи е помалку од 7 см дожд, при што во највлажните реони може да падне дожд дури двапати неделно и потоа со години да нема ниту капка.
Многу малку животни успеваат да се справат со климата и да живеат во пустината. Такви се на пример газелата, антилопата, чакалите. Многу мал дел од Сахара зазима плодородни оази- само околу 200 000 кв. Км.
Како транспорт се користат се камилите. Најмногу се одгледуваат урми, пченка и слично.
Настанувањето на Сахара е дел од процес, којшто се предвидува дека започнал пред 8000 години кога почвата во овој регион била сѐ уште плодна. Некои од плодните региони денес се напојуват од понорници и водни базени.
Според проучувањето на сателитски снимки, направени на Сахара, некои доаѓаат до извод дека пустината постојано се зголемува или намалува. Во почетокот на 80 години јужниот крај на Сахара достигнал дури до Сахел. Но во средината на 80-те овој регион веќе бил покриен со зеленило. Во последно време, постојано се прават напори за да се застане со ширењето на пустината.
1 Сахара како тема во уметноста и во популарната култура
Сахара се јавува како тема во уметноста и во популарната култура. Во тој поглед можат да се наведат бројни примери на книжевни и музички дела посветени на Сахара, како:
* „Патник низ Сахара“ (''Putnik kroz Saharu'') - песна на Десанка Максимовиќ.* „Сахара“ (''Sahara'') - американски филм од 2005 година.* „Чај во Сахара“ (''Tea in the Sahara'') - песна на британската рок-група „Полис“ (''Police'') од 1983 година.
Грбовите на Македонија (книга)

„Грбовите на Македонија“ — монографија за македонското грбословие од историчарот Александар Матковски, првично издадена во Скопје во 1970 година.
Во делото, кое брои 219 страници, се претставени сите историски податоци за грбови на Македонија, од илирските грбовници, почнувајќи од 16 век, па до денес. Матковски ја подготвувал книгата 2 години, а од неговото истражување произлегле и неколку научни статии.
Ова дело на Матковски е земено предвид при полемиката за создавање на нов македонски грб со прогласувањето на независноста. Имено, делото е користено како аргумент, бидејќи тоа укажува дека најпригоден симбол за независна Македонија е златно-жолт исправен лав на црвена позадина. Лавот како симбол поврзан со Македонија датира од многу одамна, а за првпат како грб поврзан со Македонија е како грб на Александар Македонски од каде преоѓа во Илирските грбовници со грбовникот на Корениќ-Неориќ од 1595 година.
Книгата фототипно била издадена во 1990 година, со што го зголемила интересот за хералдиката во Македонија.
Бидејќи немало политички концензус за ова прашање, обидот да се промени грбот на Македонија од социјалистичкиот грб на НРМ односно СРМ, во (историскиот) жолт лав на црвена позадина пропаднал. Само петокраката е отстранета од Грбот на Македонија во 2009.
0.1 Извадок од делото на Матковски
Говорејќи за грбовникот на Корениќ-Неориќ, тој ќе напише:
„Во грбовникот прво се дадени 11 земски грбови, т.е. „belezi zemalja svetih plemena“, а потоа 140 семејни грбови на разни „војводи, жупани, кнезови, катунари, витези, властелини“ и други. Меѓу земските грбови се наоѓа и македонскиот, на стр. VI. Под грбот пишува „Macedoniae“, а над него со лоша кирилица пишува: „цимери македонске земле“ т.е. „грб на македонската земја“. Амблемот е жолт, исправен лав на црвено поле. Над главата на лавот има мала круна. Над штитот има голема круна. Штитот е германски.“